
KRETINGOS RAJONO SAVIVALDYBĖS TARYBA

49-OJO KRETINGOS RAJONO SAVIVALDYBĖS TARYBOS POSĖDŽIO 
PROTOKOLAS

2026 m. lapkričio 4 d. Nr. T3-12
Kretinga

Posėdis įvyko 2026-10-29  10.00 – 12.40 val.
Posėdžio pirmininkas – Savivaldybės meras Antanas Kalnius.
[bookmark: _Hlk510536436]Posėdžio sekretorė – Kretingos rajono savivaldybės administracijos (toliau – Administracija) Bendrojo skyriaus vyriausioji specialistė Reda Pilelienė.
Iš viso Kretingos rajono savivaldybės taryboje (toliau – Taryba) – 25 nariai.
[bookmark: _Hlk503940889]Dalyvauja 24 tarybos nariai (sąrašas pridedamas, protokolo Nr. T3-12 1 priedas).
Nedalyvauja tarybos narys Vilius Adomaitis.
Dalyvauja kviestieji asmenys (sąrašas pridedamas, protokolo Nr. T3-12 2 priedas).

[bookmark: _Hlk103326908]Darbotvarkė: 
1. Dėl 49-ojo rajono savivaldybės tarybos posėdžio darbotvarkės patvirtinimo.
1. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo.
1. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“ pakeitimo.
1. Dėl fiksuotų pajamų mokesčio dydžių ir lengvatų, taikomų veikloms, kuria verčiantis gautos pajamos apmokestinamos įsigyjant verslo liudijimus 2027 metais, tvirtinimo.
1. Dėl Mindaugo Mickaus atleidimo iš Kretingos rajono savivaldybės kontrolės ir audito tarnybos savivaldybės kontrolieriaus pareigų ir grąžinimo į ankstesnes pareigas.
1. Dėl Sigutės Ežerskienės priėmimo į Kretingos rajono savivaldybės kontrolės ir audito tarnybos savivaldybės kontrolieriaus pareigas, laimėjus konkursą.
1. Dėl 2026 metų valstybės biudžeto lėšų, skirtų išlaidoms, susijusioms su Kretingos rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo atnaujinimu, apmokėti, paskirstymo ir panaudojimo tvarkos aprašo tvirtinimo.
1. Dėl Kretingos rajono savivaldybės tarybos 2016 m. balandžio 27 d. sprendimo Nr. T2-142 „Dėl Kretingos muziejaus teikiamų paslaugų kainų nustatymo“ pakeitimo.
1. Dėl Kretingos rajono savivaldybės tarybos 2024 m. birželio 27 d. sprendimo Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“ pakeitimo.
1. Dėl Kretingos rajono savivaldybės tarybos 2023 m. lapkričio 30 d. sprendimo Nr. T2-324 „Dėl Kretingos rajono savivaldybės biudžeto lėšų naudojimo Kretingos rajono savivaldybės valdomiems akligatviams ir ne aukštesnės kaip Ds kategorijos pagalbinėms gatvėms urbanizuotose teritorijose finansuoti tvarkos aprašo patvirtinimo“ pakeitimo.
1. Dėl turto perėmimo Kretingos rajono savivaldybės nuosavybėn.
1. Dėl sutikimo pagerinti ar pertvarkyti ilgalaikį materialųjį turtą, esantį Atžalyno g. 14-1, Vydmantų k., Kretingos r.
1. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Barzdžių bendruomenės centrui.
1. Dėl Kretingos rajono savivaldybės ilgalaikio ir trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono Salantų gimnazijai.
1. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais ir sutikimo registruoti buveinės adresą Kalniškių bendruomenės centrui „Kalniškiai“.
1. Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos lopšeliui-darželiui „Žilvitis“.
1. Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo centrui.
1. Dėl gatvės pavadinimo suteikimo Padvarių kaime, Kretingos seniūnijoje, Kretingos rajono savivaldybėje.
1. Informacija.
1. Mažumos valanda.
PAPILDOMAS KLAUSIMAS
1. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Kretingos tinklinio klubui.

Savivaldybės meras Antanas Kalnius paskelbė posėdžio pradžią.
Tarybos posėdyje užsiregistravo 24 tarybos nariai.
1. Dėl 49-ojo rajono savivaldybės tarybos posėdžio darbotvarkės patvirtinimo. Pranešėjas – Antanas Kalnius.
Meras Antanas Kalnius pasiūlė į darbotvarkę įtraukti papildomą klausimą, sprendimo projektą Nr. T1-283 „Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Kretingos tinklinio klubui“.
Prieštaravimų nepateikta.
Balsuota dėl 21-ojo darbotvarkės klausimo – sprendimo projekto Nr. T1-283 įtraukimo į posėdžio darbotvarkę.
Balsavo: už – 24, prieš – 0, susilaikė – 0.
NUTARTA. Pritarta 21-ąjį darbotvarkės klausimą – sprendimo projektą Nr. T1-283 įtraukti į  posėdžio darbotvarkę.
Daugiau pasiūlymų dėl darbotvarkės nepateikta.
Meras Antanas Kalnius kvietė balsuoti dėl 49-ojo Kretingos rajono savivaldybės tarybos posėdžio darbotvarkės su pakeitimais.
Balsavo: už – 23, prieš – 0, susilaikė – 0.
NUTARTA. Pritarta 49-ojo rajono savivaldybės tarybos posėdžio darbotvarkei su pakeitimais.
Meras Antanas Kalnius teiravosi, ar bus nusišalinimų nuo svarstomų klausimų.
Nusišalinimų nepateikta.
2. [bookmark: _Hlk222408768]SVARSTYTA. Sprendimo projektas Nr. T1-280 „Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo“. Pranešėja – Lukrecija Lengvinė.
Strateginio planavimo ir investicijų skyriaus vedėja Lukrecija Lengvinė teigė, kad yra siūloma pritarti sprendimo projektui su pakeitimu, t. y. „1.8. pakeisti Architektūros ir teritorijų planavimo programos (Nr. 11) priemonės 11-3-1-1-2 aprašymą pagal 8 priedą“ ir priemonės trečioje pastraipoje: išbraukti paskutinį sakinį „Paviršinių lietaus nuotekų tinklų plėtros specialusis planas“ ir jį pakeisti sakiniu „Kretingos rajono savivaldybės teritorijos paviršinių lietaus nuotekų tinklų plėtros specialusis planas“.
Balsuota dėl pakeitimų.
Balsavo: už – 24, prieš – 0, susilaikė – 0.
NUTARTA. Pakeitimams pritarta.
Balsuota dėl pateikto sprendimo projekto.
Balsavo: už – 23, prieš – 0, susilaikė – 0.
NUTARTA. Priimti sprendimą Nr. T2-261.
3. SVARSTYTA. Sprendimo projektas Nr. T1-279 „Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“ pakeitimo“. Pranešėja – Lina Stropuvienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-262.
4. SVARSTYTA. Sprendimo projektas Nr. T1-274 „Dėl fiksuotų pajamų mokesčio dydžių ir lengvatų, taikomų veikloms, kuria verčiantis gautos pajamos apmokestinamos įsigyjant verslo liudijimus 2027 metais, tvirtinimo“. Pranešėja – Lina Stropuvienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-263.
5. SVARSTYTA. Sprendimo projektas Nr. T1-271 „Dėl Mindaugo Mickaus atleidimo iš Kretingos rajono savivaldybės kontrolės ir audito tarnybos savivaldybės kontrolieriaus pareigų ir grąžinimo į ankstesnes pareigas“. Pranešėja – Daiva Šleiniutė.
Balsuota dėl pateikto sprendimo projekto.
Balsavo: už – 23, prieš – 0, susilaikė – 0.
NUTARTA. Priimti sprendimą Nr. T2-264.
6. SVARSTYTA. Sprendimo projektas Nr. T1-268 „Dėl Sigutės Ežerskienės priėmimo į  Kretingos rajono savivaldybės kontrolės ir audito tarnybos savivaldybės kontrolieriaus pareigas, laimėjus konkursą“. Pranešėja – Daiva Šleiniutė.
Kalbėjo tarybos narys Steponas Baltuonis.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-265.
7. SVARSTYTA. Sprendimo projektas Nr. T1-272 „Dėl 2026 metų valstybės biudžeto lėšų, skirtų išlaidoms, susijusioms su Kretingos rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo atnaujinimu, apmokėti, paskirstymo ir panaudojimo tvarkos aprašo tvirtinimo“. Pranešėja – Asta Burbienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-266.
8. SVARSTYTA. Sprendimo projektas Nr. T1-267 „Dėl Kretingos rajono savivaldybės tarybos 2016 m. balandžio 27 d. sprendimo Nr. T2-142 „Dėl Kretingos muziejaus teikiamų paslaugų kainų nustatymo“ pakeitimo“. Pranešėja – Dalia Činkienė.
Balsuota dėl pateikto sprendimo projekto.
Balsavo: už – 23, prieš – 0, susilaikė – 0.
NUTARTA. Priimti sprendimą Nr. T2-267.
9. SVARSTYTA. Sprendimo projektas Nr. T1-282 „Dėl Kretingos rajono savivaldybės tarybos 2024 m. birželio 27 d. sprendimo Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“ pakeitimo“. Pranešėja – Sigutė Jazbutienė.
Kalbėjo tarybos nariai Jolanta Gedvilaitė, Giedrius Petreikis ir administracijos direktorė Vilma Preibienė.
Balsuota dėl pateikto sprendimo projekto.
Balsavo: už – 23, prieš – 0, susilaikė – 0.
NUTARTA. Priimti sprendimą Nr. T2-268.
10. SVARSTYTA. Sprendimo projektas Nr. T1-269 „Dėl Kretingos rajono savivaldybės tarybos 2023 m. lapkričio 30 d. sprendimo Nr. T2-324 „Dėl Kretingos rajono savivaldybės biudžeto lėšų naudojimo Kretingos rajono savivaldybės valdomiems akligatviams ir ne aukštesnės kaip Ds kategorijos pagalbinėms gatvėms urbanizuotose teritorijose finansuoti tvarkos aprašo patvirtinimo“ pakeitimo“. Pranešėja – Jolanta Gedvilaitė.
Tarybos narė Jolanta Gedvilaitė informavo, kad, tarybai pritarus 9-ajam darbotvarkės klausimui dėl sprendimo projekto T1-282 (KPP lėšų), jos teikto sprendimo projekto tikslas – suvienodinti terminus – yra pasiektas. Atsižvelgdama į tai, paprašė šio darbotvarkės klausimo nenagrinėti.
Balsuota dėl pateikto sprendimo projekto.
Balsavo: už – 6, prieš – 13 susilaikė – 7.
NUTARTA. Sprendimo projektui nepritarta.
11. SVARSTYTA. Sprendimo projektas Nr. T1-266 „Dėl turto perėmimo Kretingos rajono savivaldybės nuosavybėn“. Pranešėja – Skaistė Raišienė.
Kalbėjo administracijos direktorė Vilma Preibienė, tarybos nariai Gediminas Venckus ir Povilas Černeckis.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-269.
12. SVARSTYTA. Sprendimo projektas Nr. T1-276 „Dėl sutikimo pagerinti ar pertvarkyti ilgalaikį materialųjį turtą, esantį Atžalyno g. 14-1, Vydmantų k., Kretingos r.“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-270.
13. [bookmark: _Hlk243556942]SVARSTYTA. Sprendimo projektas Nr. T1-270 „Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Barzdžių bendruomenės centrui“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-271.
14. SVARSTYTA. Sprendimo projektas Nr. T1-273 „Dėl Kretingos rajono savivaldybės ilgalaikio ir trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono Salantų gimnazijai“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 23, prieš – 0, susilaikė – 0.
NUTARTA. Priimti sprendimą Nr. T2-272.
15. SVARSTYTA. Sprendimo projektas Nr. T1-277 „Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais ir sutikimo registruoti buveinės adresą Kalniškių bendruomenės centrui „Kalniškiai“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-273.
16. SVARSTYTA. Sprendimo projektas Nr. T1-278 „Dėl Kretingos rajono savivaldybės trumpalaikio materialiojo turto perdavimo valdyti, naudoti ir disponuoti juo patikėjimo teise Kretingos lopšeliui-darželiui „Žilvitis“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 23, prieš – 0, susilaikė – 0.
NUTARTA. Priimti sprendimą Nr. T2-274.
17. SVARSTYTA. Sprendimo projektas Nr. T1-281 „Dėl Kretingos rajono savivaldybės ilgalaikio materialiojo turto perdavimo valdyti, naudoti ir disponuoti juo patikėjimo teise Kretingos rajono švietimo centrui“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 22, prieš – 0, susilaikė – 0.
NUTARTA. Priimti sprendimą Nr. T2-275.
18. SVARSTYTA. Sprendimo projektas Nr. T1-275 „Dėl gatvės pavadinimo suteikimo Padvarių kaime, Kretingos seniūnijoje, Kretingos rajono savivaldybėje“. Pranešėja – Asta Veisienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-276.
19. SVARSTYTA. Sprendimo projektas Nr. T1-283 „Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Kretingos tinklinio klubui“. Pranešėja – Simona Baublienė.
Balsuota dėl pateikto sprendimo projekto.
Balsavo: už – 24, prieš – 0, susilaikė – 0.
NUTARTA. Priimti sprendimą Nr. T2-277.
20. Informacija.
Meras Antanas Kalnius pristatė protokolinį sprendimą „Dėl inicijavimo bendradarbiavimo sutarčių su AB „Via Lietuva“ pasirašymą“.
Kretingos rajono savivaldybės taryba nusprendžia:
Inicijuoti bendradarbiavimo sutarčių pasirašymą su AB „Via Lietuva“ dėl autobusų stotelių įrengimo:
1. valstybinės reikšmės rajoniniame kelyje Nr. 2312 Kretinga–Raguviškiai–Budriai, ties Kretingos m., Taikos g. sankryža su Beržų alėja;
2. valstybinės reikšmės krašto kelyje Nr. 218 Kretinga–Skuodas, ties Darbėnų pl. 2 sklypu, Padvarių k., Kretingos r.
Svarstomu klausimu kalbėjo meras Antanas Kalnius, tarybos nariai Jolanta Gedvilaitė, Povilas Černeckis, Giedrius Petreikis, Vytautas Ročys, Tomas Abelkis, Steponas Baltuonis, Gediminas Venckus, Jolanta Girdvainė, Romualdas Jablonskis ir administracijos direktorė Vilma Preibienė.
Meras Antanas Kalnius pažymėjo, kad prieš priimant sprendimus dėl autobusų stotelių įrengimo būtina išsamiai įvertinti jų poreikį kitose Kretingos miesto ir rajono vietose bei apskaičiuoti įrengimo ir kelių priežiūros išlaidas. Atkreipė dėmesį, kad stotelių įrengimas pagal reikalavimus pareikalautų nemažų savivaldybės biudžeto lėšų, ypač keliuose, priklausančiuose AB „Via Lietuva“.
Tarybos narė Jolanta Gedvilaitė atkreipė dėmesį į protokolinio sprendimo projekto ir aiškinamojo rašto formuluočių neatitikimą dėl autobusų stotelių įrengimo. Klausė, ar bendradarbiavimo sutartis apima tik projektavimo darbus, ar ir rangos darbus. Pasiūlė projektavimo darbus finansuoti savivaldybės lėšomis, o dėl rangos darbų finansavimo galimybių tartis su AB „Via Lietuva“ ir ieškoti kitų finansavimo šaltinių.
Tarybos narys Povilas Černeckis pasiūlė kompleksiškai spręsti kelio Nr. 2312 atkarpos iki Dupulčių gyvenvietės sutvarkymo klausimą, apimant ne tik autobusų stotelių įrengimą, bet ir šaligatvių bei pėsčiųjų takų įrengimą, kelio dangos tvarkymą. Siūlė pirmiausia derėtis su AB „Via Lietuva“ dėl galimų sprendimo ir finansavimo variantų, įvertinti galimybę kelią perimti savivaldybės nuosavybėn ir tik tuomet priimti sprendimą. Pažymėjo, kad tikslinga visus darbus suprojektuoti kompleksiškai, o prireikus juos įgyvendinti etapais. 
Meras Antanas Kalnius informavo, kad su AB „Via Lietuva“ nuolat bendradarbiaujama ir deramasi dėl Dupulčių atkarpos sutvarkymo. Pažymėjo, kad „Via Lietuva“ siūlo savivaldybei perimti šią kelio atkarpą savo nuosavybėn ir infrastruktūros tvarkymo darbus finansuoti savivaldybės lėšomis. Kitu atveju stotelių įrengimas ir kelio remontas turėtų būti vykdomi pagal „Via Lietuva“ nustatytus reikalavimus, tačiau šiuo metu šios atkarpos rekonstrukcija nėra įtraukta į prioritetinių darbų sąrašą.
Tarybos narys Giedrius Petreikis siūlė pritarti abiejų autobusų stotelių įrengimui, nelaukiant kelio rekonstrukcijos. Ragino pasirašyti bendradarbiavimo sutartis su AB „Via Lietuva“, parengti techninius projektus ir suteikti administracijai galimybę derėtis dėl darbų finansavimo.
Tarybos narys Vytautas Ročys pritarė kompleksiškam problemos sprendimui ir pasiūlė pavesti administracijai atlikti viso rajono autobusų stotelių poreikio analizę, pateikti tarybai bendrą situacijos vertinimą ir galimas prioritetines vietas. Pažymėjo, kad turint išsamią informaciją būtų galima nustatyti svarbiausius objektus ir nuosekliai planuoti jų įrengimą.
Tarybos narys Tomas Abelkis pasiūlė sudaryti viso rajono autobusų stotelių poreikio sąrašą, įvertinti jų reikalingumą ir prioritetus, atsižvelgiant į gyventojų bei keleivių srautus. Siūlė parengti 5–10 metų stotelių įrengimo planą ir darbus vykdyti etapais, kasmet savivaldybės biudžete numatant lėšų vienai ar dviem stotelėms įrengti. Taip pat siūlė įvertinti ekonomiškesnius įrengimo sprendimus.
Tarybos narys Steponas Baltuonis pasiūlė sudaryti autobusų stotelių įrengimo prioritetinį sąrašą, atsižvelgiant į gyventojų skaičių, keleivių srautus ir gyvenviečių plėtrą. Pabrėžė Akmenos sodų stotelės poreikį ir siūlė į šį procesą įtraukti seniūnus bei seniūnaičius, parengti projektus ir nuosekliai planuoti stotelių įrengimą.
Administracijos direktorė Vilma Preibienė pabrėžė, kad bendradarbiavimo sutarties pasirašymas reiškia konkrečių įsipareigojimų prisiėmimą, o ne tik susitarimą bendradarbiauti. Sutartyje turi būti aiškiai numatyta, kokius darbus savivaldybė įsipareigoja atlikti ir finansuoti – projektavimą ar rangą, ir šių įsipareigojimų privalu laikytis.
Tarybos narys Gediminas Venckus paragino savivaldybės atstovus, bendraujant su AB „Via Lietuva“, ieškoti kompromisų, tartis ir bendradarbiauti, o ne kelti reikalavimus. Pabrėžė, kad tik konstruktyvus dialogas ir abipusiai susitarimai leis rasti tinkamiausius sprendimus.
Tarybos narė Jolanta Girdvainė pasiūlė prieš priimant sprendimus dėl naujų stotelių įrengimo atlikti išsamią rajono stotelių poreikio analizę, įvertinant gyventojų ir vaikų skaičių, teritorijų plėtrą bei realų paslaugos poreikį. Pasiūlė šiuo metu nebalsuoti dėl konkrečių stotelių įrengimo, pavesti atlikti bendrą rajono stotelių poreikio analizę ir, gavus jos rezultatus, klausimą pakartotinai teikti svarstyti Savivaldybės tarybai.
Tarybos narys Povilas Černeckis pažymėjo, kad, atsižvelgdamas į inicijuojamą sutarties pasirašymą, dėl teikiamo sprendimo susilaikys. Jo nuomone, Savivaldybės administracija turėtų papildomai aptarti klausimą, pateikti konkretesnius pasiūlymus ir tik tuomet grįžti prie sprendimo priėmimo.
Tarybos narys Giedrius Petreikis pasiteiravo, kokį terminą siūloma nustatyti Savivaldybės administracijai analizei atlikti ir išvadoms pateikti, pažymėdamas, kad pavedimas turėtų būti apibrėžtas konkrečiu terminu.
Administracijos direktorė Vilma Preibienė pažymėjo, kad, pavedant atlikti analizę, turėtų būti įvertintas ne tik stotelių poreikis, bet ir konkrečios jų įrengimo vietos. Tam reikėtų apžiūrėti numatomas vietas, įvertinti esamą infrastruktūrą, paviljonų, nuovažų ir kitų būtinų sąlygų buvimą. Taip pat pabrėžta, kad analizė turėtų apimti visą Kretingos rajono savivaldybės teritoriją, o ne tik Kretingos miestą.
Tarybos narys Gediminas Venckus atkreipė dėmesį, kad šiuo klausimu buvo kalbama apie keturių konkrečių autobusų stotelių įrengimą prie „Via Lietuva“ kelių, todėl siūlė neplėsti diskusijos į viso rajono stotelių poreikio analizę.
Tarybos narys Romualdas Jablonskis pasiūlė iki kitų metų sausio mėnesio atlikti išsamią rajono autobusų stotelių poreikio analizę, į šį procesą įtraukiant seniūnus, bendruomenių pirmininkus ir gyventojus. Siūlė sudaryti prioritetinį stotelių įrengimo ir atnaujinimo sąrašą, įvertinti finansines galimybes bei pradėti derybas su AB „Via Lietuva“ dėl bendro finansavimo ir darbų įgyvendinimo. Pabrėžė, kad sprendimai turi būti pagrįsti realiu gyventojų poreikiu ir savivaldybės finansinėmis galimybėmis.
Tarybos narys Tomas Abelkis pasiūlė pritarti parengtam protokoliniam sprendimui, kadangi klausimas jau išanalizuotas ir administracija atliko parengiamuosius darbus. Siūlė atskirai pavesti iki kovo 1 d. parengti autobusų stotelių įrengimo prioritetinį eiliškumą, kad sprendimai būtų priimami nuosekliai ir pagrįstai.
Tarybos narys Gediminas Venckus pasiūlė į stotelių poreikio analizės procesą įtraukti Autobusų parko direktorių, kadangi jis geriausiai žino keleivių srautus ir gali padėti nustatyti realų stotelių poreikį.
Administracijos direktorė Vilma Preibienė pabrėžė, kad gyventojams svarbu turėti tinkamai įrengtas autobusų stoteles nepriklausomai nuo to, ar kelias priklauso „Via Lietuva“, ar savivaldybei. Pažymėjo, kad planuojant stotelių įrengimą būtina įvertinti ne tik poreikį, bet ir strateginius planus, specialistų bei administracijos pajėgumus. Tam, pasitarus su atsakingais specialistais ir Autobusų parku, reikėtų numatyti kelių mėnesių terminą.
Tarybos narė Jolanta Girdvainė pritarė Gedimino Venckaus pasiūlymui atlikti išsamią autobusų stotelių analizę, įvertinant jų poreikį, esamų stotelių būklę ir naujų stotelių įrengimo galimybes visame rajone. Pasiūlė įpareigoti Savivaldybės administraciją per tris mėnesius atlikti analizę ir jos rezultatus bei išvadas pateikti sausio mėnesio Savivaldybės tarybos posėdžiui, kad būtų galima atsakingai planuoti darbus ir lėšas.
Administracijos direktorė Vilma Preibienė pasiūlė klausimo svarstymą perkelti į vasario mėnesį, atsižvelgiant į metų pabaigos darbus, biudžeto planavimą ir intensyvų seniūnų darbo laikotarpį.
Meras Antanas Kalnius pasiūlė pavesti Savivaldybės administracijai atlikti Kretingos rajono autobusų stotelių analizę ir jos rezultatus pateikti vasario mėnesio Savivaldybės tarybos posėdžiui.
Prieštaravimų nepateikta.
Balsuota dėl pateikto pasiūlymo.
Balsavo: už – 17, prieš – 0, susilaikė – 1.
NUTARTA. Pritarti pasiūlymui ir pavesti Savivaldybės administracijai atlikti Kretingos rajono autobusų stotelių analizę bei jos rezultatus pateikti vasario mėnesį vyksiančiame Savivaldybės tarybos posėdyje.
Po balsavimo tarybos narė Jolanta Gedvilaitė pasiūlė tęsti diskusijas ir derybas su „Via Lietuva“ dėl projektavimo darbų finansavimo galimybių, svarstant galimybę projektavimą finansuoti Savivaldybės lėšomis, o dėl kitų finansavimo klausimų ieškoti bendrų susitarimų.
Meras Antanas Kalnius informavo apie vietos gyventojų apklausos dėl riboženklio įrengimo rezultatus. Jis pažymėjo, kad šiuo metu klausimo dėl riboženklio įrengimo svarstymas nebebus tęsiamas, tačiau prireikus prie jo galės grįžti naujos kadencijos Savivaldybės taryba.
Meras Antanas Kalnius taip pat informavo apie problemas, kylančias išduodant statybą leidžiančius dokumentus dėl detaliuosiuose planuose numatytų, tačiau neįrengtų kvartalinių vandentiekio ir nuotekų tinklų. Jis pažymėjo, kad bus analizuojami konkretūs atvejai, susitinkama su gyventojais ir siekiama užtikrinti detaliuosiuose planuose numatytų infrastruktūros įsipareigojimų vykdymą bei apginti viešąjį interesą.
Pasisakė tarybos nariai Gediminas Venckus ir Steponas Baltuonis.
Paskelbta 10 minučių pertrauka (nuo 11.30 val. iki 11.45 val.).
Po pertraukos užsiregistravo 24 tarybos nariai.
21. Mažumos valanda.
Per mažumos valandą į tarybos narių Jolantos Gedvilaitės, Stepono Baltuonio, Giedriaus Petreikio, Vitalijos Valančiutės, Vaido Kuprelio, Gedimino Venckaus, Vlado Baltuonio, Tomo Abelkio ir Juozo Mažeikos pateiktus klausimus atsakė administracijos direktorė Vilma Preibienė, meras Antanas Kalnius ir vicemerė Vaida Jakumienė.
Daugiau pasisakymų nebuvo.
Meras Antanas Kalnius padėkojo už bendrą darbą ir paskelbė posėdžio pabaigą.
Posėdis baigtas 12.40 val.

Posėdžio pirmininkas
Savivaldybės meras 				Antanas Kalnius

Tarybos posėdžių sekretorė 			Viktorija Karčiauskienė 

Kretingos rajono savivaldybės tarybos narių, dalyvavusių
49-ajame tarybos posėdyje, sąrašas

1. Tomas Abelkis 
2. Steponas Baltuonis
3. Vladas Baltuonis
4. Dalia Bieliauskienė 
5. Mindaugas Černeckis
6. Povilas Černeckis
7. Egidijus Gedvilas
8. Gileta Gedvilienė
9. Jolanta Gedvilaitė
10. Jolanta Girdvainė
11. Romualdas Jablonskis
12. Simas Končius
13. Vaidas Kuprelis
14. Juozas Mažeika
15. Arūnas Merkelis
16. Darius Petreikis
17. Giedrius Petreikis
18. Vytautas Ročys
19. Justė Stonkutė
20. Saulius Šopaga
21. Vitalija Valančiutė
22. Gediminas Venckus
23. Rokas Venckus
24. Laimonas Žemaitis

49-ajame rajono Savivaldybės tarybos posėdyje
dalyvavusių asmenų sąrašas
	
Simona Baublienė – Vietinio ūkio ir turto valdymo skyriaus vyr. specialistė.
Vaida Bačiulienė – Administracijos direktoriaus pavaduotoja.
Asta Burbienė – Švietimo skyriaus vedėja.
Dalia Činkienė – Kultūros ir sporto skyriaus vedėja.
Vaida Jakumienė – Savivaldybės vicemerė.
Sigutė Jazbutienė – Vietinio ūkio ir turto valdymo skyriaus vedėja.
Viktorija Karčiauskienė – Tarybos posėdžių sekretorė.
Lukrecija Lengvinė – Strateginio planavimo ir investicijų skyriaus vedėja.
Vilma Preibienė – Administracijos direktorė.
Skaistė Raišienė – Vietinio ūkio ir turto valdymo skyriaus vyr. specialistė.
Lina Stropuvienė – Ekonomikos ir biudžeto skyriaus vedėjo pavaduotoja.
Daiva Šleiniutė – Bendrojo skyriaus vedėjo pavaduotoja.
Daiva Vaikėnienė – Teisės ir civilinės metrikacijos skyriaus vedėja.

